Къэбэрдей-Балъкъэр Республикэм и телевиденэмрэ радиомрэ я лэжьакIуэхэм я махуэшхуэ
Ди лэжьэгъу лъапIэхэ!
Къэбэрдей-Балъкъэрым и Журналистхэм я союзым и правленэр республикэм и электрон хъыбарегъащIэ IуэхущIапIэхэм я журналистхэм, лэжьыгъэм и ветеранхэм, телевиденэм еплъхэмрэ радиом едаIуэхэмрэ и гуапэу йохъуэхъу юбилей лъапIэмкIэ — Къэбэрдей-Балъкъэр радиор илъэс 90, телевещанэр илъэс 60 зэрырикъумкIэ.
Ди къэралыгъуэр зэтегъэувэнымкIэ, адыгэ, балъкъэр литературэ бзэхэм зегъэужьынымкIэ, ди IуэрыIуатэр хъумэнымкIэ, литературэмрэ гъуазджэмрэ зегъэужьынымкIэ Къэбэрдей-Балъкъэр радиом къыпхуэмылъытэным хуэдиз лэжьыгъэ зэфIигъэкIащ. «ТхылъымпIэм темыт» газетыр унагъуэ псоми ихьэрт икIи абыхэм ис дэтхэнэ зыми нэхъ тэмэ-му зыхищIэн бзэ къыхуигъуэтырт, цIыхухэм я псэр лъагъуныгъэм, езым хуэдэ цIыхум пщIэ хуэщIыным хуигъэушырт, псэукIэ нэхъыфI зэтеухуэным хуэгъэза лэжьыгъэм тригъэгушхуэрт. Апхуэдэ къалэнхэр ноби фогъэзащIэ.
Иджыпсту радиом телеканалу щы щыIэщ. Зыр зыхунэмысар адрейм зэфIигъэкIыу фызэдэлажьэурэ, фэ зи чэзу икIи пэжыгъэ зыхэлъ информацэр хэIущIыIу фощI икIи Къэбэрдей-Балъкъэрым и цIыхубэр зэкъуэгъэувэным, мамырыгъэмрэ лъэпкъ зэгурыIуэныгъэмрэ гъэбыдэным фи къарур ивохьэлIэ, ди анэдэлъхубзэхэр хъумэнымрэ лъэпкъ щэнхабзэр япэкIэ гъэкIуэтэнымрэ фогугъу. Фхэлъ ерыщагъымрэ шыIэныгъэмрэ, фыщалъхуа республикэм сытым дежи фызэрытегузэвыхьым радиом едаIуэхэмрэ телевиденэм еплъхэмрэ я щIыхьымрэ пщIэмрэ къыфхуахьащ.
Дэ дрогушхуэ творческэ IуэхущIапIэ-хэм политикэ, социальнэ Iуэху нэхъ гугъу дыдэхэр пэжыгъэ хэлъу къэзыгъэлъэгъуэф, цIыхубэм, тележурналистхэм я щIэблэ нэхъыжьым щыщхэм зэтрагъэу-ва хабзэхэм журналист гупхэр щыIэ зэрыхъуам.
Союзым хэт цIыху щитхум я цIэкIэ КъБР-м и Журналистхэм я союзым и правленэр республикэм и телевиденэмрэ радиомрэ я лэжьакIуэхэм йохъуэхъу адэкIи лэжьыгъэ купщIафIэ ирагъэкIуэкIыну, зэманым екIуу, уеблэмэ абы япэ щищ къэхъуу адэкIи псэуну. Фэ вгъэхьэзыр дэтхэнэ зы программэри гъэщIэгъуэну, къыкIэлъыкIуэ дэтхэнэри нэхъ купщIафIэу, творческэ тегушхуэныгъэ, ехъулIэныгъэ, ефIэкIуэныгъэ фиIэу фекIуэкIыну ди гуапэщ.
Къэбэрдей-Балъкъэр Республикэм и Журналистхэм я союзым и правленэ.
